text: 3F iværksætter udvidet blokade
  09 april 2012 kl. 09.33
  Fredag udvider 3F blokaden mod Restaurant Vejlegården i Vejle til også at omfatte leverandører af varer og tjenesteydelser.
  Dermed risikerer restauranten at stå uden råvarer.
  3F oplyser, at sympatikonflikten er varslet og får virkning fra fredag den 13. april. Det betyder, at virksomheder, der er medlem af Dansk Arbejdsgiverforening bliver omfattet af konflikten og ikke længere kan levere f.eks. kød, grøntsager og drikkevarer til Restaurant Vejlegården.
  Konflikten mod Vejlegården blev indledt den 19. marts - og siden har 3F'ere mere eller mindre fast stået foran restauranten siden.
  Restauranten har indgået en overenskomst med Kristelig Fagforening - men den overenskomst vil 3F ikke anerkende.
  